**ROMÂNIA**

**JUDEŢUL VRANCEA**

**CONSILIUL JUDEȚEAN**

**ANUNŢ**

**CONSILIUL JUDEȚEAN VRANCEA**

organizează în data de **11 septembrie 2023 ( proba scrisă), ora 11:00**, concurs de recrutare pentru ocuparea, pe perioadă nedeterminată, a trei funcții contractuale de execuție vacante, conform Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, și respectând prevederile art.IV alin.(2) lit.a) din O.U.G. 34/2023, respectiv:

- inspector de specialitate gradul II (studii superioare) la Biroul informatică din cadrul Serviciului resurse umane și informatică.

- inspector de specialitate gradul II (studii superioare) la Serviciul contencios din cadrul Direcției juridice și administrație publică.

- referent treapta II (studii medii) la Biroul evidența patrimoniului public și privat din cadrul Direcției administrarea patrimoniului public și privat.

Durata normală a timpului de lucru: 8 ore/zi;40 de ore/săptămână.

Concursul se organizează la sediul Consiliului Județean Vrancea din Focșani, Bd. Dimitrie Cantemir nr.1 și constă în următoarele etape:

a)selecţia dosarelor de înscriere;

b)proba scrisă;

c)interviul.

**Condiții de participare la concurs**

**Condiții generale:**

* are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
* cunoaşte limba română, scris şi vorbit;
* are capacitate de muncă în conformitate cu prevederile Legii nr. [53/2003](https://idrept.ro/00140284.htm) - [Codul muncii](https://idrept.ro/00140285.htm), republicată, cu modificările şi completările ulterioare;
* are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
* îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
* nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
* nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**Condiţii specifice posturilor:**

**Inspector de specialitate gradul II (studii superioare)** la Biroul informatică din cadrul Serviciului resurse umane și informatică

* Studii universitare de licență absolvite cu diplomă de licență sau echivalentă;
* Vechimea minimă în specialitatea studiilor: minim 6 luni.

**Inspector de specialitate gradul II (studii superioare)** la Serviciul contencios din cadrul Direcției juridice și administrație publică

* Studii universitare de licență absolvite cu diplomă de licență sau echivalentă;
* Vechimea minimă în specialitatea studiilor: minim 6 luni.

**Referent treapta II (studii medii)** la Biroul evidența patrimoniului public și privat din cadrul Direcției administrarea patrimoniului public și privat

* Studii medii absolvite cu diplomă de bacalaureat;
* Vechimea minimă: minim 6 luni

**Dosarul de concurs va conține următoarele documente:**

* formular de înscriere la concurs, conform modelului prevăzut la anexa nr. 2 din H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
* copia actului de identitate sau orice alt document care atestă identitatea, potrivit legii, aflate în termen de valabilitate;
* copia certificatului de căsătorie sau a altui document prin care s-a realizat schimbarea de nume, după caz;
* copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
* copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului.

Modelul orientativ al adeverinţei este prevăzut în anexa nr.3 din H.G. nr. 1336/2022.

Anexa menționată poate fi vizualizată accesând site-ul Consiliului Județean Vrancea- secțiunea CARIERE; .

* certificat de cazier judiciar sau, după caz, extrasul de pe cazierul judiciar;
* adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
* curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap,emis în condiţiile legii.

Copiile de pe actele prevăzute mai sus, precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar, are obligaţia de a completa dosarul de concurs cu originalul documentului, anterior datei de susţinere a probei scrise.

În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Prin raportare la nevoile individuale, candidatul cu dizabilități poate înainta comisiei de concurs în termenul de depunere a dosarelor, propunerea sa privind instrumentele necesare pentru asigurarea accesibilității probelor de concurs.

**CALENDARUL DE DESFĂȘURARE A CONCURSURILOR:**

|  |  |  |
| --- | --- | --- |
| **Nr. crt.** | **Activităţi** | **Data si ora** |
| **1.** | Publicarea anunțului  | 21.08.2023 |
| **2.** | Depunerea dosarelor de participare la concurs  | 21.08.2023-01.09.2023,ora 14:00 |
| **3.** | Selecţia dosarelor de către membrii comisiei de concurs | 04.09.2023-05.09.2023,ora 14:00 |
| **4.** | Afişarea rezultatelor selecţiei dosarelor | 06.09.2023, ,ora 14:00 |
| **5.** | Depunerea contestaţiilor privind rezultatele selecţiei dosarelor | 07.09.2023,ora 14:00 |
| **6.** | Afişarea rezultatului soluţionării contestaţiilor | 08.09.2023,ora 14:00 |
| **7.** | Susţinerea probei scrise | **11.09.2023, ora 10:00** |
| **8.** | Afişarea rezultatului probei scrise | 12.09.2023,ora 10:00 |
| **9.** | Depunerea contestaţiilor privind rezultatele probei scrise  | 13.09.2023,ora 10:00 |
| **10.** | Afişarea rezultatului soluţionării contestaţiilor | 14.09.2023,ora 10:00 |
| **11.** | Susţinerea interviului | **14.09.2023, ora 12:00** |
| **12.** | Comunicarea rezultatelor după susţinerea interviului | 15.09.2023, ora 14:00 |
| **13.** | Depunerea contestaţiilor privind rezultatul interviului | 18.09.2023,ora 14:00 |
| **14.** | Afişarea rezultatului soluţionării contestaţiilor | 19.09.2023,ora 14:00 |
| **15.** | Afişarea rezultatului final al concursului | 20.09.2023,ora 14:00 |

**BIBLIOGRAFIE ȘI TEMATICĂ**

**Inspector de specialitate gradul II (studii superioare) la Biroul informatică din cadrul Serviciului resurse umane și informatică**

* Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare – cu tematica: integral;
* Calculatoare personale - arhitectura calculatoarelor personale, componente și caracteristici, tipuri, caracteristici principale; Periferice: imprimante;
* Rețele locale de calculatoare - Medii de comunicație- cu tematica: integral;
* Servere - administrare Windows Server; administrare LINUX Server; administrare cPanel pe CentOS - cu tematica: integral;
* Sisteme de operare - tipuri, versiuni, utilizare, configurare și administrare- cu tematica: integral;
* Regulamentul intern pentru aparatul de specialitate al Consiliului Judetean Vrancea aprobat prin Dispozitia Presedintelui Consiliului Judetean Vrancea nr. 276 din 24 august 2021- cu tematica: integral;
* Hotărârea Consiliului Județean Vrancea nr. 198/17.08.2023 privind aprobarea Regulamentului de organizare şi funcţionare al aparatului de specialitate al Consiliului Judeţean Vrancea - cu tematica: integral;

**Inspector de specialitate gradul II (studii superioare) la la Serviciul contencios din cadrul Direcției juridice și administrație publică**

* Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare – cu tematica: integral;
* Hotărârea nr. 25 din 16 ianuarie 2003 privind stabilirea metodologiei de elaborare, reproducere şi folosire a stemelor judeţelor, municipiilor, oraşelor şi comunelor – cu tematica: integral;
* Hotărârea Consiliului Județean Vrancea nr. 198/17.08.2023 privind aprobarea Regulamentului de organizare şi funcţionare al aparatului de specialitate al Consiliului Județean Vrancea - cu tematica: integral;
* Regulamentul intern pentru aparatul de specialitate al Consiliului Judetean Vrancea aprobat prin Dispozitia Presedintelui Consiliului Judetean Vrancea nr. 276 din 24 august 2021- cu tematica: integral.

**Referent treapta II (studii medii) la Biroul evidența patrimoniului public și privat din cadrul Direcției administrarea patrimoniului public și privat**

* Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare – cu tematica: integral;
* Ordonanța nr. 24/ 2016 privind organizarea şi desfăşurarea activităţii de neutralizare a deşeurilor de origine animală, cu modificările şi completările ulterioare – cu tematica: integral;
* Hotărârea Consiliului Județean Vrancea nr. 198/17.08.2023 privind aprobarea Regulamentului de organizare şi funcţionare al aparatului de specialitate al Consiliului Județean Vrancea - cu tematica: integral;
* Regulamentul intern pentru aparatul de specialitate al Consiliului Judetean Vrancea aprobat prin Dispozitia Presedintelui Consiliului Judetean Vrancea nr. 276 din 24 august 2021- cu tematica: integral.

Informații suplimentare se pot obține la sediul Consiliului Județean Vrancea din Focșani, Bd. Dimitrie Cantemir nr.1, la Serviciul resurse umane și informatică – camera 608, telefon: 0372372470.

Persoană de contact: Vlad Camelia, consilier clasa I gradul profesional superior, e-mail: vlad.camelia@cjvrancea.ro

**Președintele**

**Consiliului Județean Vrancea,**

**Cătălin TOMA**

 **Publicat astăzi, 21.08.2023**